《夏日同吴叔思东陂观莲》
明代·胡应麟

若耶之溪五十顷，绿晕红酣画船暝。吴王宫中十万妆，明霞为佩风为裳。

箫鼓参差棹歌发，隔岸清波照罗袜。年少谁家双紫骝，坐看玉腕明中流。

日暮香风四天起，恼杀金陵谪仙子。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。